kalixlouiis/myanmar-wikipedia-corpus huggingface dataset:
၁၉၉၀ အထွေထွေ ရွေးကောက်ပွဲတွင် မဲအရေအတွက် ၄၂,၀၁၅ (၇၀%) ဖြင့် ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခံခဲ့ရသည်။
ဦးပေါ်ခင်သည် မေမြို့ စိန်အယ်ဗတ် အထက်ကျောင်းနှင့် မြင်းခြံ အထက်တန်းကျောင်းများတွင် ပညာသင်ကြားခဲ့ပြီး ၁၉၇၅ ခုနှစ်တွင် ရန်ကုန်အင်ဂျင်နီယာတက္ကသိုလ် တွင် ပညာသင်ကြားခဲ့သည်။
ဦးကျော်ဆန်း (၂၀ မေ ၁၉၄၈ မွေးဖွား) သည် ဗိုလ်မှူးချုပ်ဟောင်း၊ ပြန်ကြားရေး ဝန်ကြီးဌာန၊ ယဉ်ကျေးမှု ဝန်ကြီးဌာန နှင့် သမဝါယမ ဝန်ကြီးဌာန တို့တွင် ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
ဦးကျော်ဆန်းကို စစ်ကိုင်းတိုင်း၊ မုံရွာမြို့တွင် ၁၉၄၈ ခုနှစ် မေလ ၂၀ ရက်နေ့၌ မွေးဖွားခဲ့သည်။
ပုလဲမြို့နယ် အထက်တန်းကျောင်းတွင် ပညာသင်ကြားခဲ့ပြီး ၁၉၆၅ ခုနှစ်တွင် စစ်တက္ကသိုလ်သို့ တက်ရောက်ခွင့်ရရှိခဲ့သည်။
အရာရှိဘဝ ၂၀၀၁ ခုနှစ်တွင် စီးပွားရေးနှင့် ကူးသန်းရောင်းဝယ်ရေး ဝန်ကြီးအဖြစ် လည်းကောင်း၊ ၂၀၀၂ ခုနှစ် စက်တင်ဘာလတွင် ပြန်ကြားရေးဝန်ကြီးအဖြစ်လည်းကောင်း ခန့်အပ်ခြင်းခံခဲ့ရသည်။
၂၀၁၀ ခုနှစ်တွင် တပ်မတော်မှ အငြိမ်းစားယူပြီး ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီမှ တဆင့် ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခြင်းခံရကာ ပြန်ကြားရေးဝန်ကြီး၊ ယဉ်ကျေးမှုဝန်ကြီးများအဖြစ် တာဝန်ထမ်းဆောင်ခဲ့သည်။
Post-punk revival (new wave revival, garage rock revival or new rock revolution) သည် alternative rock ၏ မျိုးခွဲတစ်မျိုးဖြစ်ပြီး ၁၉၆၀ garage rock နှင့် post punk နှင့် ၁၉၈၀ new wave တို့မှ ပေါက်ဖွားလာသည်ဟု သိရသည်။
the Strokes, Interpol, The White Stripes, The Nive နှင့် The Vine အစရှိသော တီးဝိုင်းများသည် ၂၀၀၀ခုနှစ် အစောပိုင်းတွင် mainstream သို့ ထိုးဖောက်ဝင် ရောက်ခဲ့သည်ဟု ဆိုသည်။
တီးဝိုင်းအချို့သည် ၂၀၁၀တွင် record နှင့် tour များပြုလုပ်ခဲ့သော်လည်း ဆယ်စုနှစ်အကုန်တွင် တီးဝိုင်းအများစု ပြိုကွဲခဲ့သည်။
အဓိပ္ပာယ်နှင့် စရိုက်လက္ခဏာများ ၂၀၀၀ခုနှစ် အစောပိုင်းတွင် တီးဝိုင်း၏အသစ်များသည် stripped down ပုံစံများတီးခတ်ကြပြီး mainstream တွင် ပေါ်ထွက်လာသည်။
သူတို့သည် garage rock, new wave (သို့) post-punk revival ဟူ၍ ကွဲပြားကြသည်။
blues မှ လွှမ်းမိုးလာခဲ့သော်လည်း new wave မှ grunge ပြောင်းလဲလာကြသည်။
distorted guitar sound များ လူကြိုက်များလာခဲ့သည်။
သူတို့သည် လှုပ်ရှားတက်ကြွသော ဖျော်ဖြေမှုများနှင့် ပရိသတ်ကို နီးစပ်စေခဲ့သည်။
nu metal, hip hop နှင့် post-britpop အုပ်စုဟူ၍ MTV များတင်ဆက်လာသည်။
ကမ္ဘာတစ်ဝန်းမှ တီးဝိုင်းများပေါ်ထွက်လာခဲ့ပြီး အမျိုးများစွာလွှမ်းမိုးကိုးကားလာကြပြီး ဝတ်ဆင်ပုံများ ကွဲပြားလာကြသည်။
သမိုင်းကြောင်း ၁၉၈၀နှင့် ၁၉၉၀နှင့် ၂၀၀၀နှစ်များ ကွဲပြားသောနိုင်ငံများစွာတွင် alternative နှင့် indie ဂီတအဖြစ်အပျက်မှ အပိုင်းအနေဖြင့် revive garage rock နှင့် punk ၏ အစိတ်အပိုင်းအများဖြင့် ကြိုးစားလာကြသည်။
The Detroit rock ဖြစ်ရပ်တွင် the Von Bondies, Electric Six, the Dirthombs နှင့် the Detroit Cobras တီးဝိုင်းများပါဝင်ပြီး New York တွင် Radio 4, Liars, Yeah Yeah Yeahs နှင့် the Rapture တီးဝိုင်းတို့လည်း ပါဝင်သည်။
United Kingdom Billy Childish နှင့် The Buff Medways, Sweden မှ the(international) Noise Conspiracy နှင့် Japan မှ The 5.6.7.8 တို့လည်း ပါဝင်ခဲ့ပြီး underground တွင် အောင်မြင်ခဲ့သည်။
new wave သည် စီးပွားရေးအရ punk လွှမ်းမိုးအောင်မြင်အောင် ကြီးစားခဲ့သည့် တီးဝိုင်းများကြောင့် punk rock၏ နောက်ဆက်တွဲဟူလည်း ယူဆနိုင်သည်။
အဓိက ဖျော်ဖြေတင်ဆက်မှုတွင် Talking Heads, Devo, The Cars, The Go-Gos, The Pretends Elvis Costelloနှင့် Blondie နှင့် the Knack တို့ပါဝင်ခဲ့သည်။
post-punk ကို punk အုပ်စုများတီထွင်ခဲ့သည်။
Allmusic မဂ္ဂဇင်းတွင် post-punk ၏သမိုင်းကြောင်းသည် ၁၉၈၀ အလယ်မှ ဆက်လက်တည်ရှိနေခဲ့ပြီး Big Flame, World Domination Enterprises နှင့် Minimal Compact တီးဝိုင်းများသည် အမျိုးအစားကို တိုးချဲ့ခဲ့သည်။
၁၉၉၀အလယ်သတိပြုဖွယ်ကောင်းသော တီးဝိုင်းများမှာ Six Finger Satellite, Brainix နှင့် Elastica တို့ပါဝင်သည်။
ရာစုသစ်တွင် post-punk နောက်တစ်ကြိမ်ပြန်လည် ဖော်ပြခြင်းခံရသည်။
ဝေဖန်သူတော်တော်များများသည် original post-punk တီးဝိုင်းသစ်များ မျှဝေခဲ့သည်။
ဂီတဝေဖန်ရေးသမား Dimon Reynolds က post-punk လွှမ်းမိုးခဲ့သည့် The Rapture နှင့် Feranz Ferdinand တီးဝိုင်းတို့သည် သတိပြုကောင်းလှသည်။
အထူးသဖြင့် Wire နှင့် Gang of Four တီးဝိုင်းတို့လည်း ပါဝင်သည်။
အခြားထပ်တူကျလှုပ်ရှားမှုမှာ Wave of garage rock revivalism ဖြစ်ပြီး ၂၀၀၃တွင် NME မဂ္ဂဇင်းက new garage rock revolution သို့ new rock revolution ဟု ဖော်ပြခဲ့သည်။
ဂီတဝေဖန်ရေးသမား Jim DeRogatix က the Stokes, the White Stripes နှင့် the Hives တို့သည် Nuggests –era garage rock ကို အရင်းခံထားသည်ဟု ဆိုသည်။
တီးဝိုင်းလေးခုကြောင့် စီးပွားရေးအရဖြတ်ကျော် New York မှ the Strokes ၎င်း၏ album “Is This It (၂၀၀၁), Detroit မှ White Stripes ငုင်း abum “White Blood Cells (၂၀၀၁) Sweden မှ the Hives ၎င်း album “You New Favourite Band (၂၀၀၁), Australia the Vines သူတို့၏ album (Highly Evolved (၂၀၀၂) the Strokes နှင့် White Stripes သည် UK တွင် UK တွင် စီးပွားရေးအောင်မြင်မှုရရှိခဲ့သည်။
Rolling Stone magazine သည် ၂၀၀၂ စက်တင်ဘာတွင် “Rock is Back” ဟူ၍ကြေညာခဲ့သည်။
နိုင်ငံတကာ အသိအမှတ်ပြုခံရသည့် တီးဝိုင်းများမှာ Black Rebel Motorcycle Club, The Killers, Kings of Leon, The Catheters, Mooney Suzukiနှင့် the Go တို့ဖြစ်ပြီး UKမှ Franz Ferdinand, Bloc Party, Maximo Park, Editors, The Libertines, The Fratellis, Razorlightနှင့် Kaiser Chiefs တို့လည်းပါဝင်သည်။
Arctic Monkeys သည် သူတို့၏ အရေးပါသော ဖျော်ဖြေမှုကြောင့် internet social networking မှတစ်ဆင့် စီးပွားရေးအရ အောင်မြင်မှုရရှိခဲ့သည်။
သူတို့၏ “Whatever People Say I Am, That’s What I’m Not” album သည် British Chart တွင် အရောင်းရဆုံး album ဖြစ်လာခဲ့သည်။
ကျဆင်းမှု ၂၀၀၇ ခုနှစ်တွင် လှုပ်ရှားမှုသည် ကျဆင်းလာခဲ့သည်။
indie rock တီးဝိုင်း Arcade Fire နှင့် Death Cab for Cutie တို့ကြောင့် ဂီတပို၍ ရှုပ်ထွေးလာခဲ့သည်။
ဆယ်စုနှစ် အကုန်တွင် လှုပ်ရှားမှုတွင် ပါဝင်သော တီးဝိုင်းများပြိုကွဲကုန်သည်။
Chart များတွင်လည်း ထိတွေ့မှု နည်းပါးလာခဲ့သည်။
Arctic Monkeys နှင့် the Stroke အပါအဝင်တီးဝိုင်းများသည် ၂၀၁၂ တွင် Recording နှင့် tour များပြုလုပ်လာခဲ့သည်။
မော်စကိုမြို့အလံမှာ ရုရှားနိုင်ငံ၏မြို့တော် မော်စကိုမြို့၏ အလံဖြစ်ပြီး အနီရင့်ရောင်အောက်ခံတွင် မြို့တံဆိပ်ကို ပြောင်းလဲအသုံးပြုထားသည်။
အလံတွင် သံချပ်ကာအင်္ကျီကို ဝတ်ဆင်ထားသော စိန့်ဂျော့ချ် ကိုယ်ပေါ်တွင် အပြာရောင်ဝတ်ရုံလွှမ်းထားကာ ညာလက်၌ လှံရှည်ကို ကိုင်ထားပြီး ငွေရောင်မြင်းကိုစီးကာ ဇီလန့်(ထ်) (သို့) နဂါးတစ်ကောင်အား လှံရှည်ဖြင့် ထိုးသတ်နေသည့်ပုံဖြစ်သည်။
အဆိုပါပုံသည် Jacobus de Voragine's Golden Legend ဒဏ္ဍာရီမှ လာသောပုံဖြစ်သည်။
အဆိုပါအလံကို ဖေဖော်ဝါရီလ ၁ ၁၉၉၅ ခုနှစ်တွင် စတင်အသုံးပြုခဲ့သည်။
အလံ၏ အချိုးအစားမှာ ၂:၃ ဖြစ်သည်။
မော်လမြိုင် ဘူတာသည် မော်လမြိုင်မြို့၊ မွန်ပြည်နယ် ပဲခူး-မော်လမြိုင်- ထားဝယ် လမ်းပိုင်းပေါ်တွင် တည်ရှိသည်။
နှစ်ထပ်ဘူတာရုံသည် ရှည်လျားကာ ကျယ်ဝန်းပြီး ကြမ်းပြင်ဧရိယာ စုစုပေါင်း ၆၃၈,၀၀၀ စတုရန်းပေ ရှိသည်။
သမိုင်းကြောင်း ဗြိတိသျှကိုလိုနီခေတ်တွင် မော်လမြိုင် ဘူတာ(Moulmein Railway Station)သည် တနင်္သာရီကမ်းရိုးတန်းတွင် မော်လမြိုင်-ရေး ရထားလမ်းပိုင်း၏ အစ သီးခြားဘူတာအဖြစ်သာ ရှိခဲ့ပြီး ပင်မရထားလမ်းနှင့် မဆက်ရသေးချေ။
ရန်ကုန်မှလာသော ရထားသည် မုတ္တမမြို့တွင်ရပ်ပြီး ခရီးသည်များသည် ကူးတို့လှေဖြင့် သံလွင်မြစ်ကို ဖြတ်ကာ မော်လမြိုင်သို့ ကူးရသည်။
၂၀၀၆ ခုနှစ်တွင် သံလွင်တံတားတည်ဆောက်ပြီးသောအခါ ပင်မရထားလမ်းနှင့်ဆက်သွယ်ပြီး တိုက်ရိုက်သွားလာနိုင်ခဲ့သည်။
ဘူတာရုံသစ်ကို အများအပြောအရ "အာဆီယံအဆင့်မှီ ဘူတာရုံ"အဖြစ် တည်ဆောက်ခဲ့ပြီး ၁၇ ဧပြီ ၂၀၀၆ ခုနှစ်တွင် ဖွင့်လှစ်ခဲ့သည်။
ဘူတာရုံ မြေနီကုန်း(Myenigon)အနီး မော်လမြိုင်မြို့မဈေးကြီး၏ အရှေ့ဘက် ၃ ကီလိုမီတာအကွာတွင် တည်ရှိသည်။
ဝန်ဆောင်မှု ဘူတာရုံသည် နိုင်ငံ၏ ရှည်လျားသော အမျိုးသားရထားကွန်ယက်၏ အစိတ်အပိုင်း တစ်ခုဖြစ်သည်။
မြန်မာ့မီးရထားမှ ရန်ကုန်နှင့် မော်လမြိုင်သို့ ရထားနှစ်စင်း ပြေးဆွဲရာ ပထမအစုန်ရထားသည် ရန်ကုန်မှ မနက် ၇ နာရီတွင် ထွက်ခွာခဲ့ပြီး မော်လမြိုင်သို့ ညနေ ၅ နာရီတွင် ရောက်ရှိသည်။
ဒုတိယအစုန်ရထားသည် ရန်ကုန်မှ ညနေ ၆ နာရီတွင် ထွက်ခွာခဲ့ပြီး မော်လမြိုင်သို့ နံနက် ၄ နာရီအချိန်တွင် ရောက်ရှိသည်။
မော်လမြိုင်မှ ပထမအဆန်ရထားသည် မနက် ၆ နာရီတွင် ထွက်ခွာပြီး ရန်ကုန်သို့ ညနေ ၅ နာရီအချိန်တွင် ဆိုက်ရောက်သည်။
ဒုတိယ အဆန်ရထားသည် မော်လမြိုင်မှ ည ၉ နာရီတွင် ထွက်ခွာပြီး ရန်ကုန်သို့ မနက် ၈ နာရီတွင် ဆိုက်သည်။
ပြင်ပလင့်များ မော်လမြိုင် ရထားဘူတာရုံ ကိုးကား Category:မော်လမြိုင် Category:မွန်ပြည်နယ်ရှိ ဘူတာရုံများ‎။
ခင်ခင်ဝင်း သည် မြန်မာနိုင်ငံတော်သမ္မတဟောင်း ဦးသိန်းစိန်၏ ဇနီးဖြစ်သည်။
ကလေးသုံးယောက်ရှိပြီး သမီးဖြစ်သူ ယဉ်သူဇာသိန်းသည် ဗိုလ်ကြီး ဟန်ဝင်းအောင်နှင့် ၂၀၀၉ ခုနှစ်တွင် အိမ်ထောင်ပြုခဲ့သည်။
၂၀၁၁ ခုနှစ်တွင် အမေရိကန် နိုင်ငံခြားရေးဝန်ကြီး ဟယ်လာရီ ကလင်တန်နှင့် တွေ့ဆုံခဲ့သည်။
၂၀၁၂ ဇန်နဝါရီ ၃၀ တွင် စင်ကာပူ ရုက္ခဗေဒဥယျာဉ်မှ မျိုးစပ်သစ်ခွပင်အား ဒန်ဒရိုဘီယံ ဒေါ်ခင်ခင်ဝင်းဟု ဂုဏ်ပြုသောအားဖြင့် မှည့်ခေါ်ခဲ့သည်။
ကလောမြို့နယ် (၊ ) သည် ရှမ်းပြည်နယ် (တောင်ပိုင်း)၊ ကလောခရိုင်တွင် ပါဝင်သော မြို့နယ်တစ်ခုဖြစ်သည်။
မြို့နယ်ရုံးစိုက်ရာမြို့မှာ ကလောမြို့ဖြစ်သည်။
ပထဝီဝင်အနေအထား နယ်နိမိတ် ကလောမြို့နယ်၏ မြောက်ဘက်တွင် ရပ်စောက်မြို့နယ်နှင့် ပင်းတယမြို့နယ်၊ အရှေ့ဘက်တွင် တောင်ကြီးမြို့နယ်နှင့် ညောင်ရွှေမြို့နယ်၊ တောင်ဘက်တွင် ပင်လောင်းမြို့နယ်၊ အနောက်ဘက်တွင် မန္တလေးတိုင်းမှ ရမည်းသင်းမြို့နယ်နှင့် သာစည်မြို့နယ်တို့ တည်ရှိသည်။
ကလောမြို့နယ်တွင် ကလောမြို့၊ အောင်ပန်းမြို့ နှင့် ဟဲဟိုးမြို့တို့ ပါဝင်ဖွဲ့စည်းသည်။
မြေမျက်နှာသွင်ပြင် ကလောမြို့နယ်သည် တောင်ကုန်းတောင်တန်းပေါများသော မြို့နယ်ဖြစ်ကာ သစ်တောများ ဖုံးလွှမ်းနေသည်။
ထို့အပြင် လျှိုမြောင်ချိုင့်ဝှမ်း ပေါများသည်။
ဟဲဟိုးမြို့ဝန်းကျင်တွင် ချိုင့်ဝှမ်းလွင်ပြင်အဖြစ် တည်ရှိသည်။
thumb|ထင်းရှူးပင်များ ရေဆင်း ကလောမြို့နယ်သည် နေရာဒေသအလိုက် မြစ်ချောင်းအင်းအိုင်များ တည်ရှိသည်။
ကလောမြို့အနောက်မြောက်ဘက်ရှိ မကွေချောင်းသည် ရွာငံမြို့နယ်သို့ စီးဆင်းကာ ပေါင်းလောင်းမြစ်အတွင်း စီးဝင်သည်။
တောင်လားချောင်းသည် ကလောမြို့လယ်မှ စီးဆင်းကာ ပင်လောင်းမြို့နယ်တွင် ဘီလူးချောင်းအတွင်း စီးဝင်သည်။
ကလောမြို့အနီးတွင် ရေထွက်များရှိသည်။
လူဦးရေ ကလောမြို့နယ်တွင် တိုင်းရင်းသားများစွာ စုစည်းနေထိုင်ကြသည်။
ကလောမြို့နယ်တွင် နေထိုင်ကြသော တိုင်းရင်းသားများအနက် ဓနုလူမျိုးများ အများဆုံး နေထိုင်ကြသည်။
ထို့နောက် ပအိုဝ်းလူမျိုး၊ တောင်ရိုးလူမျိုး၊ ဗမာလူမျိုးများ အစဉ်လိုက် များပြားစွာ နေထိုင်ကြသည်။
thumb|က​လောမြို့နယ်ရှိ တိုင်းရင်းသားလူမျိုးများ စီးပွားရေး ကလောမြို့နယ်သည် တောင်ကြီးခရိုင်အတွင်းရှိ စီးပွားရေးအချက်အခြာကျသော မြို့နယ်ဖြစ်သည်။
ရှမ်းပြည်နယ်၏ စီးပွားရေးမြို့ဖြစ်သော အောင်ပန်းမြို့သည် ကလောမြို့နယ်တွင် တည်ရှိသည်။
အားလူး၊ ကြက်သွန်ဖြူ၊ ချင်း၊ ခရမ်းချဉ်သီး၊ ဂေါ်ရခါး၊ လိမ္မော်သီး စသည်တို့ထွက်ရှိသည်။
ပွဲရုံလုပ်ငန်း လုပ်ကိုင်သူများလည်းရှိသည်။
ခရီးသွားလုပ်ငန်းဖြစ်ထွန်းသဖြင့် ခရီးသွားလုပ်ငန်းနှင့် အသက်မွေးသူများလည်း ရှိသည်။
​ဂေါ်ဖီစိုက်ခင်း ပို့ဆောင်ဆက်သွယ်ရေး ကလောမြို့နယ်သည် လမ်းပန်းဆက်သွယ်ရေးကောင်းမွန်သည်။
အမှတ် (၂) အာရှအဝေးပြေးလမ်းမကြီး၏ မြန်မာနိုင်ငံအပိုင်းဖြစ်သော အမှတ် (၄) အမျိုးသားအဝေးပြေးလမ်းမကြီးသည် မြို့နယ်တွင်းရှိ မြို့များကို ဖြတ်သန်းသွားသည်။
ကလောမြို့မှ မြန်မာနိုင်ငံ အလယ်ပိုင်းနှင့် အောက်ပိုင်းသို့လည်းကောင်း၊ ရှမ်းပြည်နယ်အရှေ့ပိုင်းသို့လည်းကောင်း၊ အောင်ပန်းမြို့မှ မြန်မာနိုင်ငံ အထက်ပိုင်းသို့လည်းကောင်း၊ ရှမ်းပြည်နယ်မြောက်ပိုင်းသို့လည်းကောင်း ကားလမ်းများဖြင့် ဆက်သွယ်နိုင်သည်။
မန္တလေးတိုင်း သာစည်မြို့မှ ကလောမြို့၊ အောင်ပန်းမြို့၊ ဟဲဟိုးမြို့များကို ဖြတ်သန်းကာ တောင်ကြီးမြို့အနီးထိ ရထားလမ်းရှိသည်။
ထို့အပြင် သာစည်-လွိုင်ကော်ရထားသည်လည်း ကလောမြို့ကို ဖြတ်သန်းသွားသည်။
ထိုရထားများကို စီးပွားဖြစ်စီးနင်သူများ ရှိသကဲ့သို့ အပျော်တမ်းစီးနင်သူများလည်း ရှိတတ်သည်။
တောင်ကြီးမြို့အတွက် အဓိကလေဆိပ်ဖြစ်သော ဟဲဟိုးလေဆိပ်သည် ကလောမြို့နယ်တွင် တည်ရှိသည်။
က​လောဘူတာ ပညာရေး အခြေခံပညာ အထက အထက်တန်းကျောင်း (၁၀)ကျောင်းရှိသည်။
အထက (၁) 180px အထက (၂) အထက (၃) အထက (၄) အထက (၅) အထက (၆) အထက (၇) အထက (၈) အထက နန်းတိုင်း အထက (၁၀) အလက အထက (ခွဲ)နှင့် အလကကျောင်း (၂၆)ကျောင်းရှိသည်။
အမက မူလတန်း၊ မူလွန်၊ အလယ်တန်းခွဲ (၁၆၅)ကျောင်းရှိသည်။
ကျန်းမာရေး ကလောမြို့တွင် ကုတင်(၁၀၀)ဆံ့ ပြည်သူ့ဆေးရုံ၊ အောင်ပန်း၊ ဟဲဟိုး၊ ဘော်ဆိုင်းတို့တွင် (၁၆)ကုတင်ဆံ့ တိုက်နယ်ဆေးရုံများရှိသည်။
ထို့အပြင် ရှမ်းပြည်နယ်အတွင်းရှိ အကြီးဆုံးစစ်ဆေးရုံဖြစ်သော အမှတ်(၂) တပ်မတော်ဆေးရုံ (ကုတင် ၇၀၀)သည် အောင်ပန်းမြို့အနီးတွင် တည်ရှိသည်။
thumb|က​လော​ဆေးရုံ ကိုးကား ကဏ္ဍ:ရှမ်းပြည်နယ်ရှိ မြို့နယ်များ ကဏ္ဍ:တောင်ကြီးခရိုင်။
နေပြည်တော် ဘူတာကြီးသည် နေပြည်တော် ပြည်ထောင်စုနယ်မြေတွင် တည်ရှိပြီး မြန်မာနိုင်ငံရှိ အကြီးဆုံးဘူတာရုံများထဲတွင် တစ်ခုအပါအဝင်ဖြစ်ပြီး အကျယ်အဝန်းအားဖြင့် ၃၆,၀၀၀ စတုရန်းပေ (3,300 m2) ကျယ်ဝန်းပါသည်။
ရွာတော်နှင့် ကျည်တောင်ကန်ဘူတာကြား မိုင်တိုင် အမှတ် ၂၃၃/၀ တွင် တည်ဆောက်ခဲ့သည်။
၂၀၀၆ ခုနှစ် ဒီဇင်ဘာလ ၈ ရက်နေ့တွင် စတင်တည်ဆောက်ခဲ့ပြီး ၂၀၀၉ ခုနှစ် ဇူလိုင်လ ၅ ရက်နေ့တွင် စတင်ဖွင့်လှစ်ခဲ့သည်။
ရထားလမ်းဆုံအချက်အချာ ဘူတာကြီးတစ်ခုဖြစ်ကာ နေပြည်တော်ဘူတာမှ ရန်ကုန်၊ မန္တလေး၊ ပြည်၊ ပုဂံ၊ မကွေး၊ ပခုက္ကူ၊ ရွှေညောင်၊ တောင်ကြီး နှင့် လွိုင်ကော်မြို့များသို့ ရထားလမ်းချိတ်ဆက်ထားသည်။
OneHalf ဗိုင်းရပ်စ် သည် DOS အခြေပြု ဆင့်ပွား ကွန်ပျူတာ ဗိုင်းရပ်စ်ဖြစ်သည်။
၁၉၉၄ ခုနှစ် အောက်တိုဘာလတွင် တွေ့ရှိခဲ့သည်။
Slovak Bomber, Freelove or Explosion-II ဟုလည်း ခေါ်ဆိုကြသည်။
၎င်း ဗိုင်းရပ်စ်သည် ကွန်ပျူတာ စတင်ဖွင့်သည်နှင့် ဟာ့ဒ်ဒစ် ၏ ဆလင်ဒါနေရာနှစ်ခုကို ပုံပြောင်းလိုက်သည်။
ပြီးနောက် ပုံမှန်အနေအထားရောက်အောင် ပြန်ဖြည်ပေးသည်။
ကွန်ပျူတာ ဟာ့ဒ်ဒစ် ၏ master boot record ဖိုင်များ(.COM, .SCR and .EXE)ကို ဖျောက်ခြင်းဖြင့် တိုက်ခိုက်သည်။
ဖိုင်များကို ပုံသေမဟုတ်သောXOR (လော့ဂျစ်) အစီအစဉ် ပြုလုပ်ပြီး တိုက်ခိုက်ခြင်းဖြစ်သည်။
၎င်းသည် ဖိုင်များကို XOR နည်းဖြင့် ပုံစံပြောင်းလိုက်ပြီ အချိန်အနည်းငယ်အတွင်း မူလဖိုင်ရအောင် ပြန်ဖြည်ပေးသောကြောင့် ဗိုင်းရပ်စ်ရှိမှန်း မသိလိုက်ပေ။
သို့သော်လည်း မူလဖိုင်ပြန်လည်ရရှိရန် မှားယွင်းသော ဖြည်နည်းကို အသုံးပြုလိုက်ပါက အချက်အလက်များဆုံးရှုံးနိုင်သည်။
ထိုဗိုင်းရပ်စ်ကို ဖယ်ထုတ်ရန်အတွက် SAC (Slovak Antivirus Center) မှ ဖယ်ရှားရေး ဆော့ဖ်ဝဲတီထွင်ပေးခဲ့သည်။
မည်သည့်လတွင်မဆို ၄ ၊ ၈ ၊ ၁၀ ၊ ၁၄ ၊၁၈ ၊ ၂၀ ၊ ၂၄ ၊ ၂၈ ၊ ၃၀ ရက်များတွင် လုပ်ငန်းလုပ်ဆောင်သည်။
ထိုဗိုင်းရပ်စ်တွင် Dis is one half. Press any key to continue ... ဟူသော စာကြောင်းများ တွေ့ရသည်။
ကိုးကား ပြင်ပလင့်ခ်များ OneHalf at VirusList.com One_Half: The Lieutenant Commander Category:ကွန်ပျူတာ ဗိုင်းရပ်စ်များ။
ဦးအေးမြင့်ကြူ (ဗိုလ်မှူးချုပ်ဟောင်း၊ ၂၁ ဒီဇင်ဘာ ၁၉၄၇ မွေးဖွား) သည် မြန်မာနိုင်ငံ ယဉ်ကျေးမှု ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
ယခင်က ဟိုတယ်နှင့် ခရီး သွားလာရေး ဝန်ကြီးဌာနတွင် ဒုတိယ ဝန်ကြီးအဖြစ် တာဝန်ထမ်းဆောင်ခဲ့သည်။
ဦးအေးမြင့်ကြူကို မင်းလှမြို့၊ ပဲခူးတိုင်း တွင် ဦးသီဟန်နှင့် ဒေါ်ကြည်ကြည်တို့မှ မွေးဖွားခဲ့သည်။
၁၉၆၈ ခုနှစ်တွင် စစ်တက္ကသိုလ်မှ သိပ္ပံဘွဲ့ ရရှိခဲ့သည်။
ဇနီးဖြစ်သူမှာ ဒေါ်ခင်ဆွေမြင့် ဖြစ်သည်။
ယဉ်ကျေးမှုဝန်ကြီးဌာန ပြည်ထောင်စုဝန်ကြီးအဖြစ် တာဝန်ထမ်းဆောင်နေစဉ်အတွင်း ၂၀၁၃ အရှေ့တောင်အာရှအားကစားပြိုင်ပွဲ၏ ဖွင့်ပွဲနှင့် ပိတ်ပွဲအခမ်းအနားများကို အောင်မြင်စွာ စီစဉ်ဆောင်ရွက်ပေးခဲ့ပြီး မြန်မာ့ယဉ်ကျေးမှုများကို ကမ္ဘာသိဆောင်ရွက်နိုင်ခဲ့သည်။
Natas (Satan ပြောင်းပြန် စကားလုံး) ဗိုင်းရပ်စ် ကို အမေရိကန်ပြည်ထောင်စု ကယ်လီဖိုးနီးယားပြည်နယ် ဆမ်ဒီယာဂို မှ အသက် ၁၈ နှစ်အရွယ် ဟက်ကာ တစ်ယောက်ဖြစ်သည့် James Gentile က ရေးသားခဲ့သည်။
Natas ဗိုင်းရပ်စ်သည် ကွန်ပျုတာ၏ မန်မိုရီပေါ်တွင်ခိုအောင်းနိုင်ပြီး .COM နှင့် .EXE ဖိုင်များကို ဦးတည်တိုက်ခိုက်သည်။
ပြင်းထန်ပြီးဆင့်ပွားတိုက်ခိုက် နိုင်မှုမှာ အဆင့်မြင့်လှသည်။
၁၉၉၂ မေလ တွင် မက္ကဆီကိုမြို့ တွင် စတင်ခဲ့ပြီး ဖလော်ပီဒစ်ဒ် များမှ ကူးစက်ပျံ့နှံ့သည်။
မက္ကဆီကိုမြို့တွင် ကျယ်ပြန့်စွာ ပျံ့နှံ့ ပြီးနောက် အမေရိကန်တောင်ပိုင်းသို့ ကူးစက်ခဲ့သည်။
United States Secret Service ၏ နက်ဝေါ့ခ် ကို ၃ ရက်ကြာ ရပ်တန့်စေခဲ့သည်။
ရုရှား ၊ ကနေဒါ ၊ ဘရာဇီးနှင့် အင်္ဂလန် နိုင်ငံများ အထိပျံ့ နှံ့ခဲ့သည်။
ဦးအုန်းမြင့် သည် မြန်မာနိုင်ငံ မွေးမြူရေး၊ ရေလုပ်ငန်းနှင့် ကျေးလက်ဒေသဖွံ့ဖြိုးရေးဝန်ကြီးဌာန၏ ဝန်ကြီး အဖြစ် ၂၀၁၁ ခုနှစ် မတ်လမှ ၂၀၁၆ ခုနှစ် မတ်လ ၃၀ ရက်နေ့အထိ တာဝန်ထမ်းဆောင်ခဲ့သည်။
၂၀၁၁ မတ်လမှ ၂၀၁၂ ဩဂုတ်လအထိ သမဝါယမ ဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သည်။
၂၀၁၀ မတိုင်မီ နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီတွင် ပါဝင်ခဲ့သည့်အတွက် ဦးအုန်းမြင့်သည် ဥရောပသမဂ္ဂ၏ ပိတ်ပင်ခံထားရသူများစာရင်းတွင် ပါဝင်ခဲ့သည်။
သူသည် ဒေါ်နုနုဆွေနှင့် လက်ထပ်ခဲ့သည်။
၂၀၁၀ ခုနှစ်တွင် တပ်မတော်မှ အနားယူခဲ့ပြီး ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ ကိုယ်စားပြုကာ ၂၀၁၀ အထွေထွေ ရွေးကောက်ပွဲတွင် ပါဝင်ယှဉ်ပြိုင်ခဲ့သည်။
ကချင်ပြည်နယ်၊ ဖားကန့်မြို့နယ်၏ ပြည်သူ့လွှတ်တော် ကိုယ်စားလှယ်အဖြစ် မဲအရေအတွက် ၂၉,၄၂၆ ဖြင့် အမျိုးသား ဒီမိုကရေစီ အင်အားစုပါတီမှ ပြိုင်ဖက်ကိုယ်စားလှယ်လောင်း ဒေါ်ဘောက်ဂျာကို အနိုင်ရရှိခဲ့သည်။
စစ်မှုထမ်းခြင်း ဦးအုန်းမြင့်သည် တပ်မတော်တွင် ဒုတိယ ဗိုလ်ချုပ်ကြီးအဆင့်ဖြင့် အမှတ်(၆) စစ်ဆင်ရေးကွပ်ကဲမှုဌာနချုပ်တွင် တာဝန်ထမ်းဆောင်ခဲ့သည်။
သူသည် မြောက်ပိုင်းတိုင်းစစ်ဌာနချုပ် တိုင်းမှူး၊ ကမ်းရိုးတန်းတိုင်းစစ်ဌာနချုပ် တိုင်းမှူး တာဝန်များကိုလည်း ထမ်းဆောင်ခဲ့သည်။
အငြင်းပွားစရာများ ၂၀၁၄ ခုနှစ် ဇန်နဝါရီလတွင် မကွေးတိုင်းဒေသကြီး၊ သစ်ရာကောက်ကျေးရွာတွင် ရွာသူရွာသားများကို စကားပြောဆိုနေသည့် ဦးအုန်းမြင့်၏ ဗီဒီယို ထွက်ပေါ်လာခဲ့သည်။
ထိုဗီဒီယိုတွင် ဦးအုန်းမြင့်သည် ရိုင်းပြစော်ကားသည့် အသုံးအနှုန်းများဖြင့် ပြောဆိုခဲ့သည်။
အစိုးရကို ထော်လော်ကန့်လန့်လုပ်ပါက တောခိုရန်၊ အစိုးရကို ဆန့်ကျင်လျှင် အချုပ်ထဲထည့်ပစ်မည်၊ အစိုးရကို စေတနာပျက်အောင်လုပ်လျှင် ငွေကြေးထောက်ပံ့မှု လုံးဝပေးမည်မဟုတ်၊ မည်သည့် နိုင်ငံရေးသမားကိုမျှ ဂရုမစိုက်၊ နယ်တကာလှည့်၍ ပါးရိုက်ရဲသူ စသဖြင့် ပြောဆိုခဲ့သည်။
ထိုသို့ ပြောဆိုခဲ့မှုများအား ပြည်ထောင်စုအစိုးရအဖွဲ့မှ ဖြေရှင်းဆောင်ရွက်ပေးရန် အမျိုးသားဒီမိုကရေစီအဖွဲ့ချုပ် လောင်းလုံးမြို့နယ် ပြည်သူ့လွှတ်တော် ကိုယ်စားလှယ် ဦးအောင်စိုးက အရေးကြီးအဆို တင်သွင်းဆွေးနွေးစဉ် ပြန်ကြားရေးဝန်ကြီးဖြစ်သူ ဦးအောင်ကြည်က ဦးအုန်းမြင့်၏ ပြောဆိုချက်များကို ကာကွယ်ဖြေကြားခဲ့သည်။
Lulz Security (အများစုက LulzSec ဟုသိထား) သည် အနက်ရောင်ဟက်ကာ အုပ်စုတစ်ခုဖြစ်သည်။
ယင်းသည် နာမည်ကြီး Sony Pictures ကဲ့သို့သော အဖွဲ့အစည်းများအား ၂၀၁၁ ခုနှစ်ကတည်းက ဖျက်လိုဖျက်ဆီးလုပ်ခဲ့သည်။
ယင်းအဖွဲ့သည် စီအိုင်အေ ဝဘ်ဆိုဒ်အား ရက်ပေါင်းများစွာ offline ဖြစ်အောင်လုပ်ခဲ့ရာ၌ အဓိကတာဝန်ရှိသူ ဖြစ်ခဲ့သည်။
အချို့သော လုံခြုံရေးပညာရှင်များက LulzSec သည် ယိုပေါက်ရှိသောစနစ်နှင့် စကားဝှက်အဟောင်းများအား အားနည်းချက်တစ်ခုအဖြစ် အသုံးချသည်ဟု မှတ်ချက်ပေးကြသည်။
ထိုအဖွဲ့သည် နာမည်ကြီး အဖွဲ့အစည်းများအား ပစ်မှတ်ထားတိုက်ခိုက်မှုများကြောင့် လူသိများလာခဲ့သည်။
LulzSec ၏ ကနဦး တည်ထောင်သူမှာ လုံခြုံရေး ပညာရှင် Sabu ဟု သိရသည်။
သူသည် LulzSec အဖွဲ့ဝင်များအား နောက်ကြောင်းလိုက်ရန် အာဏာပိုင်များအား အကူညီပေးခဲ့သူလည်းဖြစ်သည်။
မတ်လ ၂၀၁၂ တွင် Sabu ကြောင့် LulzSec အဖွဲ့ဝင် အနည်းဆုံး လေးယောက် အဖမ်းခံလိုက်ရသည်။
ဗြိတိသျှအာဏာပိုင်များက LulzSec အဖွဲ့ဝင်များဖြစ်သော Mustafa Al-Bassam နှင့် Topiary တို့အား ဖမ်းမိသည်ဟု ကြေညာခဲ့သည် ကိုးကား Category:ဟက်ကာ အဖွဲ့များ။
ဦးတင်အေး သည် အငြိမ်းစား ဒုတိယ ဗိုလ်ချုပ်ကြီးတစ်ဦးဖြစ်သည်။
၂၀၁၀ အထွေထွေ ရွေးကောက်ပွဲတွင် တံတားဦးမြို့နယ်မှ ပါဝင်ယှဉ်ပြိုင်ခဲ့ပြီး ပြည်သူ့လွှတ်တော် ကိုယ်စားလှယ်အဖြစ် ရွေးကောက်ခြင်းခံခဲ့ရသည်။
ထို့နောက်တွင် ၂၀၁၁ ခုနှစ် မတ်လ ၃၀ရက်တွင် ပြည်ထောင်စု ရွေးကောက်ပွဲ ကော်မရှင်၏ ဥက္ကဋ္ဌအဖြစ် ခန့်အပ်ခြင်းခံခဲ့ရသည်။
သူသည် စစ်တက္ကသိုလ်ကျောင်းဆင်း တစ်ဦးဖြစ်ပြီး စစ်မှုထမ်းကာလအတွင်း ဆုတံဆိပ် ၁၅ ခု ချီးမြှင့်ခြင်း ခံခဲ့ရသည်။
ပြည်ထောင်စုမြန်မာနိုင်ငံ စီးပွားရေး ဦးပိုင်လီမိတက်၏ ဥက္ကဋ္ဌအဖြစ်လည်း တာဝန်ထမ်းဆောင်ခဲ့သေးသည်။
၂၀၁၆ ခုနှစ် မတ်လ ၃၀ ရက်တွင် ပြည်ထောင်စုရွေးကောက်ပွဲကော်မရှင်ဥက္ကဋ္ဌအဖြစ်မှ အနားယူခဲ့သည်။
ဗိုလ်ချုပ် ကြည်အောင် သည် မြန်မာနိုင်ငံ ပြန်ကြားရေး ဝန်ကြီးဌာန နှင့် ယဉ်ကျေးမှု ဝန်ကြီးဌာနတို့တွင် ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
သူသည် ၂၀၀၆ ခုနှစ် မေလတွင် အငြိမ်းစားယူခဲ့သည်။
စစ်မှုထမ်းခြင်း ဦးကြည်အောင်သည် ၁၉၉၅ ဇွန်လ ၁၈ ရက်မှ ၁၉၉၇ နိုဝင်ဘာ ၁၆ ရက်အထိ South Burma Sub District (SBSD) ဌာနချုပ်မှူးအဖြစ် တာဝန်ထမ်းဆောင်ခဲ့သည်။
ပြန်ကြားရေးဝန်ကြီး ၁၉၉၇ ခုနှစ် နိုဝင်ဘာ ၁၅ ရက်နေ့တွင် နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီသည် အစိုးရအဖွဲ့၏ ဝန်ကြီးချုပ်၊ ဒုတိယဝန်ကြီးချုပ်များနှင့် ဝန်ကြီးများကို ထုတ်ပြန်ကြေညာခဲ့ရာ ဗိုလ်ချုပ်ကြည်အောင်သည် ပြန်ကြားရေးဝန်ကြီး အဖြစ် ခန့်အပ်ခြင်း ခံခဲ့ရသည်။
၁၉၉၉ ခုနှစ် စက်တင်ဘာ ၃၀ ရက်နေ့တွင် အမျိုးသားဒီမိုကရေစီအဖွဲ့ချုပ်က ဗိုလ်ချုပ် ခင်ညွန့်၊ ပြည်ထဲရေး ဝန်ကြီး ဗိုလ်မှူးကြီး တင်လှိုင်၊ ပြန်ကြားရေး ဝန်ကြီး ဗိုလ်ချုပ်ကြည်အောင်နှင့် အခြားသူများအား အာဏာအလွဲသုံးစားပြုမှုဖြင့် အမှုဖွင့် တိုင်ကြားခဲ့သည်။
တစ်လခန့်အကြာတွင် ပြည်ထောင်စု တရားလွှတ်တော်ချုပ် တရားသူကြီးချုပ်က သက်သေခံမရှိသည့်အတွက် အမှုကို ပလပ်ခဲ့သည်။
ယဉ်ကျေးမှု ဝန်ကြီး ၂၀၀၂ ခုနှစ် စက်တင်ဘာ ၁၃ ရက်နေ့တွင် ဗိုလ်ချုပ်ကြည်အောင်အား ယဉ်ကျေးမှု ဝန်ကြီးအဖြစ် ပြောင်းလဲခန့်ထားခဲ့သည်။
ပြန်ကြားရေးဝန်ကြီးနေရာတွင် ဗိုလ်မှူးချုပ် ကျော်ဆန်းအား ပြောင်းလဲ ခန့်အပ်ခဲ့သည်။
စာရေးဆရာ၊ ကဗျာဆရာနှင့် ဂျာနယ်လစ်တစ်ဦး ဖြစ်သူ ဦးစိုးညွန့် သည် ဗိုလ်ချုပ်ကြည်အောင်လက်အောက်တွင် ယဉ်ကျေးမှု ဝန်ကြီးဌာန ဒုတိယဝန်ကြီးအဖြစ် ၂၀၀၃ ခုနှစ်အထိ တာဝန်ထမ်းဆောင်ခဲ့သည်။
ယဉ်ကျေးမှု ဝန်ကြီးအဖြစ် တာဝန်ထမ်းဆောင်နေစဉ် ကာလအတွင်း ဥရောပသမဂ္ဂကောင်စီသည် စစ်အစိုးရ အရာရှိများအား ဗီဇာနှင့် ပြည်ဝင်ခွင့်ပိတ်ပင်သည့် စာရင်းကို ၂၀၀၃ ခုနှစ် ဇွန်လတွင် ထုတ်ပြန်ခဲ့ရာ ဗိုလ်ချုပ်ကြည်အောင်နှင့် ဇနီးဖြစ်သူ ဒေါ်ခင်ခင်လေးတို့ ပါဝင်ခဲ့သည်။
၂၀၀၆ ခုနှစ် မေလတွင် ဗိုလ်ချုပ်ကြည်အောင်အား တာဝန်မှ အနားယူခွင့် ပြုခဲ့သည်။
ယဉ်ကျေးမှု ဝန်ကြီးအဖြစ် ဗိုလ်ချုပ် ခင်အောင်မြင့်ကို အစားထိုး ခန့်အပ်ခဲ့သည်။
၂၀၀၇ ခုနှစ် မေလတွင် ဗိုလ်ချုပ်ကြည်အောင်၏ ဇနီးအမည်အား ဥရောပသမဂ္ဂ၏ ပိတ်ဆို့မှုစာရင်းမှ ဖယ်ရှားခြင်း ခံခဲ့ရသည်။
ဗိုလ်ချုပ် အေးကျော် သည် မြန်မာနိုင်ငံ ပြန်ကြားရေး ဝန်ကြီးဌာန၏ ဝန်ကြီးအဖြစ် ၁၉၉၅ ဇွန်လမှ ၁၉၉၇ နိုဝင်ဘာလအထိ တာဝန်ထမ်းဆောင်ခဲ့သူ ဖြစ်သည်။
၁၉၉၅ ခုနှစ် ဇွန်လ ၁၇ ရက်နေ့တွင် ပြန်ကြားရေး ဝန်ကြီးအဖြစ် ဗိုလ်မှူးချုပ် မျိုးသန့် နေရာတွင် ဗိုလ်ချုပ်အေးကျော်ကို အစားထိုး ခန့်အပ်ခဲ့သည်။
စာရေးဆရာ၊ ကဗျာဆရာ ဦးစိုးညွန့် (ထီလာစစ်သူ) သည် ဗိုလ်ချုပ်အေးကျော် လက်အောက်တွင် ပြန်ကြားရေး ဝန်ကြီးဌာန ဒုတိယဝန်ကြီးအဖြစ် တာဝန်ထမ်းဆောင်ခဲ့သည်။
၁၉၉၅ ခုနှစ် ဇူလိုင်လတွင် အတိုက်အခံခေါင်းဆောင် ဒေါ်အောင်ဆန်းစုကြည်အား ပြည်သူလူထုနှင့် တွေ့ဆုံခွင့်ပြုခဲ့ရာ ပြည်တွင်းပြည်ပ သတင်းထောက်များ၊ ဓာတ်ပုံဆရာများနှင့် ရန်ကုန်မြို့ရှိ သူမ၏ နေအိမ်တွင် တွေ့ဆုံခဲ့သည်။
သို့သော်လည်း တစ်ဒါဇင်ကျော်ခန့်သော ပြည်ပသတင်းထောက်များမှာ ဗိုလ်ချုပ်အေးကျော်၏ ပြန်ကြားရေး ဝန်ကြီးဌာနမှ အမည်မည်းစာရင်း ထည့်သွင်းထားခြင်းကြောင့် ပြည်ဝင်ခွင့်ဗီဇာ မရရှိခဲ့ကြပေ။
၁၉၉၇ ခုနှစ် နိုဝင်ဘာ ၁၅ ရက်နေ့တွင် နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီသည် အစိုးရအဖွဲ့၏ ဝန်ကြီးချုပ်၊ ဒုတိယဝန်ကြီးချုပ်များနှင့် ဝန်ကြီးများကို ထုတ်ပြန်ကြေညာခဲ့ရာ ဗိုလ်ချုပ်ကြည်အောင်သည် ပြန်ကြားရေးဝန်ကြီး အဖြစ် ခန့်အပ်ခြင်း ခံခဲ့ရသည်။
ဦးမြအေး သည် မြန်မာနိုင်ငံ ပညာရေး ဝန်ကြီးဌာန၏ ဝန်ကြီးအဖြစ် ၂၀၁၁ ခုနှစ် မတ်လမှ သူသေဆုံးချိန် ၂၀၁၃ ဒီဇင်ဘာလ အထိ တာဝန်ထမ်းဆောင်ခဲ့သူ ဖြစ်သည်။
သူသည် မန္တလေးတက္ကသိုလ်၏ ပါမောက္ခချုပ်အဖြစ် တာဝန်ထမ်းဆောင်ခဲ့သူလည်း ဖြစ်သည်။
ဒေါက်တာ ခင်စန်းရီ သည် မြန်မာနိုင်ငံသား စီးပွားရေးပညာရှင်တစ်ဦး ဖြစ်သည်။
သူမသည် ပညာရေး ဝန်ကြီးဌာန နှင့် သိပ္ပံနှင့် နည်းပညာ ဝန်ကြီးဌာနတို့၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
နိုင်ငံရေးဘဝ ၂၀၁၄ ဖေဖော်ဝါရီ နှင့် ၂၀၁၅ ဒီဇင်ဘာတို့တွင် သမ္မတ ဦးသိန်းစိန်မှ ဒေါ်ခင်စန်းရီအား ဝန်ကြီးအဖြစ် ခန့်အပ်ခဲ့ရာ သူမသည် ဝန်ကြီးအဖြစ် ခန့်အပ်ခံရသော ဒုတိယမြောက် အမျိုးသမီး ဖြစ်လာခဲ့သည်။
၂၀၁၃ ဒီဇင်ဘာနှင့် ၂၀၁၅ ဒီဇင်ဘာလတို့တွင် ပညာရေး ဝန်ကြီး ဦးမြအေးနှင့် သိပ္ပံနှင့် နည်းပညာ ဝန်ကြီး ဒေါက်တာဦးကိုကိုဦးတို့ ကွယ်လွန်ခဲ့ပြီးနောက် သူမသည် ဝန်ကြီးအဖြစ် ခန့်အပ်ခံခဲ့ရခြင်း ဖြစ်သည်။
ဒေါ်ခင်စန်းရီသည် ၂၀၀၈ ခုနှစ်မှ ၂၀၁၂ ခုနှစ်အထိ ရန်ကုန် စီးပွားရေး တက္ကသိုလ်တွင် ပါမောက္ခချုပ်အဖြစ် တာဝန်ထမ်းဆောင်ခဲ့သည်။
၂၀၁၂ ခုနှစ် ဧပြီလတွင် သူမသည် အမျိုးသားစီမံကိန်းနှင့် စီးပွားရေးဖွံ့ဖြိုးတိုးတက်မှု ဝန်ကြီးဌာန၏ ဒုတိယဝန်ကြီးအဖြစ် ခန့်အပ်ခံခဲ့ရပြီး ဝန်ကြီးဖြစ်သူ ဒေါက်တာကံဇော် လက်အောက်တွင် တာဝန်ထမ်းဆောင်ခဲ့သည်။
ဒေါ်ခင်စန်းရီသည် ရန်ကုန် စီးပွားရေး တက္ကသိုလ်မှ စီးပွားရေးဘွဲ့နှင့် မဟာဘွဲ့များ ရရှိခဲ့သည်။
၁၉၉၆ ခုနှစ်တွင် ဂျာမနီနိုင်ငံ University of Göttingen မှ ပါရဂူဘွဲ့ ရရှိခဲ့သည်။
ကိုကိုဦး အမည်ရှိ လူပုဂ္ဂိုလ်များမှာ ကိုကိုဦး (ဝန်ကြီး) - အဏုမြူရူပဗေဒပညာရှင် နှင့် သိပ္ပံနှင့်နည်းပညာဝန်ကြီးဌာန ဝန်ကြီး ကိုကိုဦး (ဗိုလ်ချုပ်) - အမှတ် (၅) စစ်ဆင်ရေးအထူးအဖွဲ့မှူး။
သူရဦးအေးမြင့် သည် မြန်မာနိုင်ငံ အလုပ်သမား၊ အလုပ်အကိုင်နှင့် လူမှုဖူလုံရေး ဝန်ကြီးဌာန၏ ဝန်ကြီးအဖြစ် တာဝန်ထမ်းဆောင်ခဲ့သူ ဖြစ်သည်။
ဦးအေးမြင့်သည် အထွေထွေ ရွေးကောက်ပွဲ၊ ၂၀၁၀၂၀၁၀ အထွေထွေ ရွေးကောက်ပွဲတွင် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ ကိုယ်စားပြုကာ မော်လမြိုင်မြို့နယ်မှ ဝင်ရောက်ယှဉ်ပြိုင်ခဲ့ပြီး ပြည်သူ့လွှတ်တော် ကိုယ်စားလှယ်အဖြစ် ရွေးချယ်ခံခဲ့ရသည်။
သူသည် ၂၀၁၁ ခုနှစ် မတ်လမှ ၂၀၁၂ ခုနှစ် ဩဂုတ်လအထိ သိပ္ပံနှင့် နည်းပညာ ဝန်ကြီးဌာန ဝန်ကြီးအဖြစ် လည်းကောင်း၊ ၂၀၁၂ ခုနှစ် ဩဂုတ်လမှ ၂၀၁၃ ခုနှစ် ဇူလိုင်လအထိ စက်မှု ဝန်ကြီးဌာန ဝန်ကြီးအဖြစ် လည်းကောင်း တာဝန်ထမ်းဆောင်ခဲ့သည်။
သူရဦးအေးမြင့်သည် တပ်မတော်တွင် ဗိုလ်ချုပ်အဆင့်ဖြင့် တာဝန်ထမ်းဆောင်ခဲ့သူ ဖြစ်ပြီး နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီလက်ထက်တွင် အားကစား ဝန်ကြီးဌာန ဝန်ကြီးနှင့် ကာကွယ်ရေး ဝန်ကြီးဌာန ဒုတိယဝန်ကြီးအဖြစ် တာဝန်ယူခဲ့သည်။
သူသည် ဒေါ်အေးအေးနှင့် လက်ထပ်ခဲ့ပြီး သားတစ်ဦး ထွန်းကားခဲ့သည်။
ဒေါက်တာ ကံဇော်သည် လက်ရှိ ဘဏ္ဍာရေး နှင့် အခွန်ဝန်ကြီးဌာန ပြည်ထောင်စုဝန်ကြီး ဖြစ်သည်။
ယင်းမတိုင်မီက ရင်းနှီးမြှပ်နှံမှုနှင့် နိုင်ငံခြားစီးပွားဆက်သွယ်ရေးဝန်ကြီးဌာန ၏ ဝန်ကြီး နှင့် ပြည်ထောင်စုစာရင်းစစ်ချုပ် ဖြစ်ခဲ့သည်။
အစောပိုင်းဘဝ ဇာတိမှာ မကွေးတိုင်းဒေသကြီး၊ မင်းဘူးခရိုင်၊ စလင်းမြို့ ဖြစ်သည်။
သူသည် ရန်ကုန်စီးပွားရေး တက္ကသိုလ်မှ စီးပွားရေးဘွဲ့ရရှိခဲ့ပြီး ၁၉၈၄ ခုနှစ်တွင် International Institute of Social Studies မှ ဒေသဆိုင်ရာ ဖွံ့ဖြိုးတိုးတက်ရေး စီမံကိန်းအထူးပြုဖြင့် မဟာဘွဲ့ရရှိခဲ့သည်။
ပါရဂူဘွဲ့ (စီးပွားရေး)၊ စီမံခန့်ခွဲမှုပညာ ပါရဂူဘွဲ့စသည်တို့ကို ရရှိခဲ့သည်။
သူသည် စာပေဆိုင်ရာ ဒေါက်တာဘွဲ့ရရှိထားသူလည်း ဖြစ်သည်။
ဒေါက်တာကံဇော်သည် ရန်ကုန် စီးပွားရေးတက္ကသိုလ်နှင့် မုံရွာစီးပွားရေးတက္ကသိုလ်တို့တွင် ပါမောက္ခ၊ ဌာနမှူးနှင့် ပါမောက္ခချုပ်တာဝန်များကိုလည်း ထမ်းဆောင်ခဲ့သည်။
ဒေါက်တာ ကံဇော်သည် မကွေးတိုင်းဒေသကြီး၊ မင်းဘူးခရိုင်၊ စလင်းမြို့ဇာတိ ဖြစ်သည်။
ရန်ကုန်စီးပွားရေးတက္ကသိုလ်မှ စီးပွားရေးဘွဲ့ရရှိခဲ့ပြီး ၁၉၈၄ ခုနှစ်တွင် International Institute of Social Studies မှ မဟာဘွဲ့ ရရှိခဲ့သည်။
ပါရဂူဘွဲ့ (စီးပွားရေး)၊ စီမံခန့်ခွဲမှုပညာ ပါရဂူဘွဲ့နှင့် စာပေဆိုင်ရာ ဒေါက်တာဘွဲ့များလည်း ရရှိထားသည်။
ပညာရေးနယ်ပယ်တွင် ရန်ကုန်စီးပွားရေးတက္ကသိုလ်နှင့် မုံရွာစီးပွားရေးတက္ကသိုလ်တို့၌ ပါမောက္ခ၊ ဌာနမှူးနှင့် ပါမောက္ခချုပ်တာဝန်များကို ထမ်းဆောင်ခဲ့ဖူးသည်။
နိုင်ငံရေးသမားဘဝ သမ္မတ ဦးသိန်းစိန် အစိုးရအဖွဲ့တွင် အမျိုးသားစီမံကိန်းနှင့် စီးပွားရေးဖွံ့ဖြိုးတိုးတက်မှု ဝန်ကြီးဌာန၏ ဒုတိယဝန်ကြီးအဖြစ် ၂၀၁၁ ခုနှစ် မတ်လမှ ၂၀၁၂ ခုနှစ် စက်တင်ဘာလအထိ လည်းကောင်း၊ ဝန်ကြီးအဖြစ် ၂၀၁၂ ခုနှစ် စက်တင်ဘာလမှ ၂၀၁၆ မတ်လ ၃၀ ရက်နေ့အထိ လည်းကောင်း တာဝန်ထမ်းဆောင်ခဲ့သည်။
ရွေးကောက်ပွဲ ဝင်ပြိုင်မှု ၂၀၂၀ ခုနှစ်တွင် အထွေထွေရွေးကောက်ပွဲတွင် စလင်းမြို့နယ် မဲဆန္ဒနယ်မှ ပြည်ထောင်စုကြံ့ခိုင်ရေးနှင့်ဖွံ့ဖြိုးရေး ပါတီ ပြည်သူ့လွှတ်တော် ကိုယ်စားလှယ်လောင်းအဖြစ် ပါဝင်ယှဉ်ပြိုင်ခဲ့သည်။
အနိုင်မရ ရှုံးနိမ့်သည်။